Mai Väljas

Mai Väljas (sündinud Mai Goetz; 5. mai 1935 Oruveski, Virumaa – 1. märts 2018) oli eesti pedagoog, Eestimaa Kommunistliku Partei endise juhi Vaino Väljase abikaasa.

Elulugu
Ta tegeles nooruses ilu- ja sportvõimlemisega ning soovis saada võimlemisõpetajaks. Õpingutele Leningradi Kehakultuuri Instituudis tõmbas kriipsu peale põlvevigastus.

1956. aastal astus ta Tallinna Pedagoogilisse Instituuti õppima eesti keele, kirjanduse ja ajaloo osakonda. 1960. aastal abiellus ta Eestimaa Leninliku Kommunistliku Noorsooühingu tollase juhi Vaino Väljasega.

Aastail 1965–1980 töötas Mai Väljas Tallinna Ehitus- ja Mehaanikatehnikumis eesti keele ja kirjanduse õpetajana ning hiljem direktori asetäitjana kasvatusalal. 

Kui Vaino Väljas esindas aastatel 1980–1988 NSV Liitu suursaadikuna Venezuelas ja Nicaraguas, oli Mai Väljas mehega kaasas. Pärast Eestisse naasmist oli ta Eesti Heategevusfondi esimees.VIDEO: Majanduskriis Eestis. 1990. aasta sügis www.estonica.org (vaadatud 10.03.2018)

Mai Väljas sai eestlastele tuntuks 1988. aasta laulva revolutsiooni massikogunemistel. Tal oli oluline roll abikaasa eestimeelse poliitika toetamisel.

Isiklikku
Mai ja Vaino Väljasel on kaks last.

Viited

Kategooria:Eesti pedagoogid
Kategooria:Tallinna Ülikooli vilistlased
Kategooria:Metsakalmistule maetud
Kategooria:Sündinud 1935
Kategooria:Surnud 2018